# Ahmedabad

### Wikipedia

Ahmedabad
Ahmedabad
Osavaltio - Piirikunta | Gujarat - Ahmedabadin piirikunta
Koordinaatit | 23.03° N 72.58° E
- Pinta-ala - Korkeus | - 1 300 km² - 53 m
Väkiluku (2006) - Metropolialue - Tiheys | 3 769 846 - 5 080 566 (7.) - 3 978 /km²
Pormestari | Amit Shah

Jama Masjidin moskeija

Ahmedabad (gudžaratiksi અમદાવાદ, hindiksi अहमदाबाद) tai Ahmadābād on Gujaratin osavaltion suurin kaupunki ja Intian seitsemänneksi suurin metropolialue[1] noin viidellä miljoonalla asukkaallaan. Kaupunki sijaitsee Sabarmati-joen varrella vain 50 kilometrin päässä Arabianmerestä. Se on Ahmedabadin piirikunnan hallinnollinen keskus, ja oli Gujaratin pääkaupunki vuodesta 1960 vuoteen 1970, jolloin pääkaupunki siirrettiin Gandhinagariin. Kaupunkia kutsutaan joskus nimellä Karnavati, joka on samalla paikalla sijainneen vanhemman kaupungin nimi; gudžaratin puhekielellä sitä kutsutaan yleisesti nimellä Amdavad.

Ahmedabadin perusti sulttaani Ahmed Shah vuonna 1411 Gujaratin sultanaatin pääkaupungiksi. Brittien hallinnossa kaupunkiin perustettiin sotilastukikohta ja sen infrastruktuuria nikyaikaistettiin ja laajennettiin. Vaikka brittien valtakaudella kaupunki oli osa Bombayn hallintoaluetta se pysyi Gujaratin alueen tärkeimpänä keskuksena. Ahmedabadista tuli kukoistavan tekstiiliteollisuuden kotipaikka, minkä vuoksi kaupunki saikin lempinimen "idän Manchester".[2] Kaupunki oli Intian itsenäisyysliikkeen eturintamassa 1900-luvun ensimmäisellä puoliskolla.[2] Se oli usean kansalaisoikeuksien, työväestön oikeuksien ja poliittisen itsenäisyyden edistämiseksi käydyn kansalaistottelemattomuuskampanjan keskus.

Gujaratin osavaltion synnyttyä vuonna 1960 Ahmedabadista tuli sen poliittinen ja taloudellinen pääkaupunki. Aikoinaan bungaloweistaan ja pölysistä kaduistaan tunnetussa kaupungissa on käynnissä rakennus- ja väestöbuumi. Koulutuksen, ohjelmistotekniikan ja tieteen nousevana keskuksena Ahmedabad on onnistunut säilyttämään asemansa Gujaratin ja osin myös Länsi-Intian kulttuurin ja talouden sydmämenä. Vuodesta 2000 kaupunkikuvaa ovat muuttaneet uudet pilvenpiirtäjät, ostoskeskukset ja elokuvateatterit. Tätä kehitystä ovat kuitenkin siivittäneet luonnonkatastrofit, poliittinen epätasapaino ja väkivaltaisuudet.

## [muokkaa] Lähteet

1. ↑ India: metropolitan areas. World Gazetteer. Luettu 19. marraskuuta 2006.
2. ↑ 2,0 2,1 A. Srivathsan, Young World: Manchester of the east. The Hindu. Luettu 19. marraskuuta 2006.

Wikimedia Commonsissa on lisää materiaalia aiheesta Ahmedabad.

| Tämä Intiaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/h/m/Ahmedabad.html

Luokat: Gujaratin kaupungit | Intia-tyngät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- বাংলা
- ইমার ঠার/বিষ্ণুপ্রিয়া মণিপুরী
- Dansk
- Deutsch
- English
- Español
- Esperanto
- Français
- Galego
- ગુજરાતી
- हिन्दी
- Italiano
- ಕನ್ನಡ
- Latviešu
- Lietuvių
- मराठी
- Nederlands
- 日本語
- Norsk (bokmål)
- Polski
- Português
- Română
- Русский
- Српски / Srpski
- Svenska
- தமிழ்
- Türkçe
- Українська
- اردو
- 中文